Sanakartta
Päivitetty 10.10.2011
Äänitetty 12.10.2011

MUSIIKKITALO
KARTTA 2 / 3
SISÄÄNKÄYNTI KANSALAISTORIN PUOLELTA PÄÄAULAAN JA INFO-PISTEESEEN
Kansalaistorin puoleinen sisäänkäynti sijaitsee talon eteläpäädyssä Kiasman ja Sanomatalon puolella. Sisäänkäynnissä on pyöröovi ja sen vasemmalla puolella tavallinen ovi. Saavut päälämpiöön siten, että pitkä vaatenaulakko sijaitsee vasemmalla etuviistossa noin kello yhdentoista suunnassa. Ovesta oikealla on päälämpiön tarjoilupiste sekä kahvila noin 25 metrin päässä. Sinne ei ole ohjauslistaa. 
Sisäänkäynnin tavalliselta ovelta maton jälkeen alkaa ohjauslista, joka kulkee ensin metrin verran suoraan eteenpäin ja kääntyy sitten vasemmalle. Kun seuraat listaa noin yhdeksän metriä, kulkusuunnasta vasemmalle erkanee portaat alas ensimmäiseen kerrokseen, missä sijaitsevat pienemmät konserttisalit. Portaiden yläpäässä on huomiolaattaa, jossa on jalan alla tuntuvat kohonastat. Heti portaikon jälkeen on hissi, joka kulkee ensimmäiseen kerrokseen. 
Portaiden kohdalla ohjauslistassa on risteys. Hissin jälkeen ohjauslista jatkuu eteenpäin ja siitä erkanee ensin vasemmalle lista klubiravintolaan vievään luiskaan alaspäin mutta kun seuraat listaa suoraan eteenpäin, se johtaa sinut kohti Kiasman puoleista naisten WC:n syvennystä. Syvennyksen oikealla puolella ovat talon toimijoiden suuret mainoslakanat ja niiden oikealla puolella sijaitsee miesten WC:n syvennys ja siitä oikealle alkavat naulakot. WC syvennykset sijaitsevat samalla seinustalla kuin naulakot.
Risteyksestä lähtee ohjauslista myös oikealle johdattaen sinut kohti pääaulaa ja infoa. Kun olet kulkenut portaikosta noin seitsemän metriä, vasemmalle erkanee lista naulakon tiskille numero yksi. Lista jatkuu eteenpäin ja noin 13 metrin päässä on uusi risteys, josta oikealle johtava lista vie sinut aulapalvelupisteeseen numero neljä ja vasempaan lähtevä lista johdattaa sinut kohti neljänteen kerrokseen vieviä portaita ja Mannerheimintien puoleista sisäänkäyntiä. 
Reittiselostuksen loppu

Musiikkitalon muista tiloista, toiminnoista ja ohjelmista saa lisätietoa osoitteesta: http://www.musiikkitalo.fi/web/fi/etusivu. 

Tämä sama versio on ladattavissa äänitiedostona Helsingin ja Uudenmaan Näkövammaiset ry:n verkkosivuilta osoitteesta www.hun.fi 
(Lähitulevaisuudessa myös Musiikkitalon sivuilta.)
Äänitteen lukija: Helinä Hirn
Tuottaja: Helsingin ja Uudenmaan Näkövammaiset ry 2011
Oikeudet pidätetään